b'\n_START_ARTICLE_\n\xc5\xbdelezni\xc5\xa1ki muzej Slovenskih \xc5\xbeeleznic\n_START_PARAGRAPH_\n\xc5\xbdelezni\xc5\xa1ki muzej Slovenskih \xc5\xbeeleznic v Ljubljani skrbi za ohranjanje zgodovine \xc5\xbeeleznice v Sloveniji. Za\xc4\x8del je nastajati v nekdanji kurilnici na postaji Ljubljana \xc5\xa0i\xc5\xa1ka na Parmovi ulici 35 in se postopoma razvil v manj\xc5\xa1i, a izoblikovan in celovit muzej. _NEWLINE_\xc5\xbdelezni\xc5\xa1ki muzej je bil ustanovljen leta 1981 kot Odsek za muzejsko dejavnost \xc5\xbdelezni\xc5\xa1kega gospodarstva Ljubljana. Med njegovim nastajanjem je bila sprva na ogled le zbirka vozil v rotundi - polkro\xc5\xbeni klonici za lokomotive - to je v osrednjem objektu nekdanje kurilnice, ki je razgla\xc5\xa1ena za kulturni spomenik._NEWLINE_V muzejski zbirki je ve\xc4\x8d kot \xc5\xa1estdeset lokomotiv in ve\xc4\x8d kot petdeset drugih vozil, pravtako pa se v zbirki nahaja \xc5\xa1e ve\xc4\x8d tiso\xc4\x8d muzealij iz drugih \xc5\xbeelezni\xc5\xa1kih podro\xc4\x8dij.'